पाएं अपने शहर की ताज़ा ख़बरें और फ्री ई-पेपरडाउनलोड करें
बदमाशों ने एक युवक पर हमला किया। धमकाने के लिए हवा में फायर भी किए। हमले में युवक गंभीर घायल हो गया। कोतवाली थाना पुलिस ने युवक को अस्पताल पहुंचाया। हालत गंभीर होने से उसे जिला अस्पताल रैफर किया।
कोतवाली सीआई हरेंद्रसिंह सौदा ने बताया कि नगर के कजरी कंस्ट्रक्शन रोड पर नाकोड़ा नगर के पास शनिवार देर रात रंजिश के चलते 4 लोगों ने एक युवक पर हमला कर दिया। हवाई फायरिंग भी की गई। चाराें बदमाशों ने लोहे के सरिए और लठ से वार कर युवक के दोनों पैर तोड़ दिए। फायरिंग की आवाज से लोग मौके पर पहुंचे तो बदमाश भाग गए। घायल चित्तौड़ी गेट निवासी आदिल पुत्र आसिफ खान को कोतवाली थाना पुलिस पहुंची सामान्य अस्पताल में इलाज के लिए लेकर पहुंची।
डॉक्टर अमित गोयल ने प्राथमिक कर जिला अस्पताल रैफर कर दिया। युवक के पिता ने कच्ची बस्ती निवासी वाजिद, वसीम पुत्र चांद खान, सद्दाम व अन्य के खिलाफ मामला दर्ज करवाया। प्रत्यक्षदर्शियों का कहना है कि आरोपियों ने युवक पर फायरिंग की थी। गोली उसे छूकर निकल गई, लेकिन पुलिस हवा में फायरिंग बता रही है। जांच एएसआई अश्विनी कुमार कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn